22eba1f306400167d39caf305d7940c7
huawei p smart 2019: Με notch… «σταγόνα»
techpress.gr
2020.10

> **Το σχεδιαστικό στοίχημα της μεγαλύτερης δυνατής επιφάνειας οθόνης στην πρόσοψη δείχνει να κερδίζει προς το παρόν όχι ένα πανάκριβο** **flagship****, αλλά η απρόσμενα οικονομική πρόταση της** **huawei****!** 


[![](https://www.techpress.gr/wp-content/uploads/2018/12/c10478471-4-300x300.jpg)](https://www.techpress.gr/wp-content/uploads/2018/12/c10478471-4.jpg)Δεν χρειάζεται ιδιαίτερη σπουδή για να καταλάβει κανείς πως η 2019 έκδοση του huawei p smart αποτελεί μια συσκευή με… premium τάσεις, παρά το γεγονός πως τιμολογιακά συγκαταλέγεται στη μεσαία κατηγορία. Είναι άλλωστε η πρώτη συσκευή της εταιρείας στη χώρα μας (καθώς το «απλό» mate 20 δεν κυκλοφόρησε στην Ελλάδα) που εγκαινιάζει μια πρωτόγνωρα μικρή περιοχή - στο μέγεθος σταγόνας - για την εμπρόσθια κάμερα των 8mp, την οποία και ονομάζει **dewdrop** (δροσοσταλίδα) **notch**. Με τον τρόπο αυτό οι μηχανικοί της huawei εξασφάλισαν τη μέγιστη δυνατή επιφάνεια οθόνης στην πρόσοψη, διατηρώντας φυσικά τον σαρωτή δαχτυλικών αποτυπωμάτων στην πίσω πλευρά. Η οθόνη των 6,21 ιντσών, ανάλυσης 2340×1080 pixel, αιχμαλωτίζει το βλέμμα του χρήστη της, πλημμυρίζοντας με ολοζώντανα χρώματα το οπτικό του πεδίο. Η αναλογία 19.5:9 επιτρέπει το άνετο κράτημα με το ένα χέρι μιας συσκευής που η σχεδιαστική της σφραγίδα είναι κάτι παραπάνω από εμφατική.

Το huawei p smart 2019, όμως, δεν περιορίζεται στην… «sexy» εμφάνισή του. Περνώντας στα ενδότερα μας περιμένει ο επεξεργαστής που διαδέχεται τον kirin 659 στην «δυναστεία» των αξιόμαχων mid-range chipsets του κινέζικου κολοσσού, ο **kirin** **710**. Φιλοδοξώντας να αποτελέσει το αντίπαλο δέος του snapdragon 660 της qualcomm, ο νέος kirin είναι κατασκευασμένος με διαδικασία παραγωγής **12 νανομέτρων**, γεγονός που συνεπάγεται εξαιρετικά χαμηλή κατανάλωση ενέργειας. Ως εκ τούτου, ο κατασκευαστής επέλεξε να καταφύγει σε μια πιο συντηρητική λύση στην μπαταρία (3.400mah), διατηρώντας κομψή, ελαφριά και πιο προσιτή την νέα του πρόταση.

Όσον αφορά στις φωτογραφικές του αρετές, με μια αξιοπρεπέστατη **dual** **κύρια κάμερα** στην πίσω πλευρά (13mp+2mp) μεγάλου διαφράγματος, το huawei p smart κατορθώνει να εστιάζει στο θέμα σας θολώνοντας το φόντο για πορτρέτα που παραπέμπουν σε επαγγελματικές λήψεις. Οι λειτουργίες αναγνώρισης του αντικειμένου που φωτογραφίζετε με τη βοήθεια **τεχνητής νοημοσύνης (****ai****)** υποστηρίζονται από τη συνδυασμένη χρήση επεξεργαστή και gpu.

[![](https://www.techpress.gr/wp-content/uploads/2018/12/img_6753-200x300.jpg)](https://www.techpress.gr/wp-content/uploads/2018/12/img_6753.jpg)Μια συσκευή που καταθέτει μια φρέσκια σχεδιαστική πρόταση δεν θα μπορούσε παρά να συνοδεύεται και από την τελευταία έκδοση του android, την **9.0** **pie**, καθώς και από το πιο πρόσφατο περιβάλλον χρήσης της huawei, το emui 9.0.1 . Από τις λεπτομέρειες που συχνά περνούν απαρατήρητες ξεχωρίσαμε την υποστήριξη **dual** **band** **wifi** **γενιάς** **ac** για ταχύτατη πρόσβαση σε ασύρματα δίκτυα. Οι… παραδοσιακότεροι από εσάς θα εκτιμήσουν την υποδοχή 3.5 χιλιοστών για τα αγαπημένα τους ακουστικά, ενώ ειδικά στη χώρα μας καθόλου αδιάφορη δεν είναι για τους καταναλωτές και η υποστήριξη fm radio. Το ακουστικό του τηλεφώνου λειτουργεί και ως δεύτερο ηχείο, με αποτέλεσμα ο **στερεοφωνικός ήχος** να ακούγεται μεστός και δυνατός. Η συσκευή μπορεί να ξεκλειδώσει με αναγνώριση του προσώπου σας, ενώ τόσο η καθηλωτική, ιριδίζουσα **aurora blue** απόχρωση, όσο και το πιο κλασικό **midnight** **black** χρώμα κερδίζουν εύκολα την προσοχή όπου κι αν σταθούν. Το συνολικό μας συμπέρασμα δεν θα μπορούσε να είναι άλλο από το εξής: η huawei υποδέχεται με εξαιρετικά… άγριες διαθέσεις το 2019 και ο ανταγωνισμός της αναμένεται να δεινοπαθήσει!

**Μας άρεσε**
* Το ανεπαίσθητο notch επιτρέπει στην 6.21 ιντσών οθόνη να διαπρέψει!
* Ισχυρός επεξεργαστής με χαμηλή κατανάλωση


**Δεν μας άρεσε** 
* Η huawei μας έχει καλομάθει ώστε να απαιτούμε λίγο καλύτερη selfie-cam και μπαταρία




---


**Τεχνικά χαρακτηριστικά**


---


**[![](https://www.techpress.gr/wp-content/uploads/2018/12/img_6744-200x300.jpg)](https://www.techpress.gr/wp-content/uploads/2018/12/img_6744.jpg)Οθόνη**: 6,21 ιντσών ltps ips lcd, αναλογίας 19.5:9, ανάλυσης 2340×1080 pixel, 16 εκατ. χρωμάτων

**Επεξεργαστής**: octa-core hisilicon kirin 710 (12 nm) με 4xcortex-a73@2.2ghz & 4xcortex-a53@1.7ghz, mali-g51 mp4gpu

**Μνήμη**: 3gb ram

**Αποθηκευτικός χώρος**: 64gb επεκτάσιμος με κάρτα microsd (έως 512gb)

**Κάμερα**: dual κύρια ai κάμερα, με led flash, 13mp+2mp depth sensor, video 1080p@30fps, selfie camera 8mp, hdr

**Συνδεσιμότητα**: wi-fi 802.11b/g/n/ac dual band, bluetooth 4.2

**extras:** gps/a-gps/glonass/bds, σαρωτής δακτυλικών αποτυπωμάτων, face unlock, nfc, fm radio, microusb 2.0, 3,5 mm υποδοχή ακουστικών

**Δίκτυο**:  4g (cat6 για έως 300mbps dl / 50mbps ul)

**Μπαταρία**: 3.400mah

**Λειτουργικό**: android 9.0

**Διαστάσεις**: 155,2x73,4x7,95 χιλ.

**Βάρος**: 160 γρ.

 